Jinsabu fl-aqwa tagħhom it-tlielaq tal-Gran Prix tal-Imdina li l-pubbliku qed jikkonkorri għalih bil-kbir b’dawk preżenti jistgħu japprezzaw mill-qrib l-64 karozza antika li paxxew il-għajn. F’dan il-Grand Prix qed jieħdu sehem sewwieqa bħal Giovanni Rossi … abbord ix-Chevron B16… vettura li ġiet mibnija aktar minn 45 sena ilu. Wieħed ma jistax ma jirrimarkax kif din il-vettura qajla turi l-età tagħha u ħafna kienu dawk li apprezzaw bil-kbir l-aerodinamika fina u dettaljata ta’ din il-karozza li wara kollox twieldet biex itellaq. Fuq Alfa Romeo Spider tal-1978, Nicholai Degiorgi fejn dawk preżenti jistgħu japprezzaw l-istil aggressiv li bih isuq. F’dawn it-tlielaq Malti ieħor Charlie Buhagiar li wkoll qed ikollu wirjiet mill-aqwa fuq karozza Ford. Diversi kienu s-sewwieqa li kien hemm stennija liema bħala għalihom. Ewlenin fosthom l-eks-sewwieq tal-Formula Wieħed Rupert Keegan fuq karozza Alfa Romeo GTV. Interessanti wkoll il-parteċipazzjoni ta’ żewġ Fiat Cinquecento misjuqa minn Ignazio Cannavo’ kif wkoll ta’ Martin Aquilina. Fost il-parteċipanti hemm wkoll ir-rebbieħ tal-edizzjoni ta’ din is-sena tal- Mille Miglia… Giordano Mozzi fuq karozza MG ta’ qabel il-gwerra. Meta tkellem ma’ tvm.com.mt, Giordano Mozzi kien entużjast u faħħar iċ-ċirkwit mill-aktar impenjattiv bejn l-Imdina u l-Imtarfa u li joffri sfida mhux faċli lil kull sewwieq. Għal kronaka tajjeb wieħed jgħid li Giordano Mozzi dejjem isuq fil-kumpanija tal-mara tiegħu li hija wkoll in-navigatriċi. Illum meta taħt l-għajnejn viġilanti ta’ Josef Abela, il-karozzi nqasmu fi gruppi u fejn għandna kullana ta’ tlielaq li bdew fid-9.00 a.m u se jibqgħu għaddejjin sal-4.00 p.m.